 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 28. martā Nr. 235**

(protokols Nr. 6, 87. p.)

**Par** **centrālās apkures pieslēgumu daudzdzīvokļu mājai Jaunā iela 6, Mārciena, Mārcienas pagastā, Madonas novadā**

Madonas novada pašvaldībā saņemts fiziskas personas iesniegums (reģistrēts 26.03.2024. ar Nr. 2.1.3.6/24/402), kurā norādīts, ka pēc inventarizācijas lietas datiem daudzdzīvokļu dzīvojamai mājai Jaunā ielā 6, Mārcienā, Mārcienas pagastā, Madonas novadā (turpmāk – Māja), ir centralizētā apkure, taču 90-jos gados māja tika atslēgta no centrālās apkures un dzīvokļos ir savilkta pašapkure (krāsniņas vai individuālie apkures katli). Pēdējos piecus gadus šīs mājas iedzīvotāji meklē risinājumus kā sakārtot un glābt māju no sabrukšanas. Interese par centrālo apkuri ir arī blakus māju iedzīvotājiem.

Pašlaik Mājai tiek izstrādāta tehniskā dokumentācija dalībai Altum siltināšanas programmā. Projekta ietvaros ir paredzēts mājai atjaunot centrālo apkuri (iekšējos tīklus). Pilnai mājas renovācijai ir nepieciešami lieli ieguldījumi.

Mājas iedzīvotāji lūdz rast iespēju nodrošināt Mārcienas pagasta iedzīvotājiem centrālās apkures pieejamību.

Saskaņā ar likumu “Pašvaldību likums” 4. panta pirmās daļas 1. punktu Pašvaldībai ir šādas autonomās funkcijas: organizēt iedzīvotājiem ūdenssaimniecības, siltumapgādes un sadzīves atkritumu apsaimniekošanas pakalpojumus neatkarīgi no tā, kā īpašumā atrodas dzīvojamais fonds.

Pamatojoties uz likuma „Pašvaldību likums” 4. panta pirmās daļas 1. punktu un 10.panta pirmo daļu, atklāti balsojot**: PAR - 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Uzdot Mārcienas pagasta pārvaldei un SIA "Bērzaunes komunālais uzņēmums" izstrādāt tehniskos risinājumus centrālās apkures katlu mājas un inženiertīklu izbūvei daudzdzīvokļu mājas Jaunajā ielā 6, Mārcienā pieslēgšanai pie centrālās apkures līdz 2024. gada rudenim, paredzot iespēju perspektīvā pieslēgt centrālajai apkurei arī citas daudzdzīvokļu mājas Jaunajā ielā, Mārcienā.
2. Pēc tehnisko risinājumu izstrādes, griezties pašvaldībā, lai saskaņotu finanšu avotu būvdarbu veikšanai.

Domes priekšsēdētājs A. Lungevičs

*Semjonova 27333721*